Kelemen Hunor a anunţat, marţi, că UDMR va ataca legea votului prin corespondenţă la Curtea Constituţională (CCR). Partidul susţine că proiectul ar putea avea prevederi neconstituţionale, informează Digi24.ro.

Kelemen Hunor, liderul UDMR, a anunţat marţi că partidul va încerca să atace legea la CCR, daca va constata că, în forma sa finală, are prevederi neconstituţionale.



"Vom incerca sa atacam la CCR daca vom considera ca forma finala a proiectului are amendamente neconstitutionale. Avem nevoie de 50 de semnaturi la Camera Deputatilor, dar UDMR de unul singur nu are aceste semnaturi", a declarat Kelemen Hunor.

♦♦♦

Legea votului prin corespondenţă a fost votată în Senat luni, cu 117 voturi pentru şi 10 împotrivă, după ce săptămâna trecută a trecut în unanimitate în Comisie.

Senatul este prima Cameră sesizată cu acest proiect de lege, textul legislativ urmând să fie transmis spre dezbatere Camerei Deputaţilor, forul decizional.

Etichete: CCR, udmr, votul prin corespondență